CELEX: 62013TN0646
Language: da
Date: 2013-11-25 00:00:00
Title: Sag T-646/13: Sag anlagt den 25. november 2013 — Minority SafePack — one million signatures for diversity in Europe m.fl. mod Kommissionen

14.4.2014   
            
            
               DA
            
            
               Den Europæiske Unions Tidende
            
            
               C 112/34
            
         Sag anlagt den 25. november 2013 — Minority SafePack — one million signatures for diversity in Europe m.fl. mod Kommissionen
   (Sag T-646/13)
   2014/C 112/46
   Processprog: tysk
   
      Parter
   
   
      Sagsøgere: Borgerkomité for borgerinitiativet Minority SafePack — one million signatures for diversity in Europe m.fl. (ved Rechtsanwälte E. Johansson, J. Lund og C. Lund)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse K(2013) 5969 endelig af 13. september 2013, som blev meddelt den 16. september 2013, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om en tilsidesættelse af væsentlige formforskrifter
               
                           —
                        
                        
                           Sagsøgerne har gjort gældende, at den anfægtede afgørelse er i strid med formforskrifterne i artikel 296, stk. 2, TEUF og artikel 4, stk. 3, i forordning (EU) nr. 211/2011 (1).
                        
                     
                           —
                        
                        
                           Sagsøgerne har i denne forbindelse bl.a. anført, at Kommissionen ikke har nævnt hvilke af de elleve spørgsmål, som er borgerinitiativets genstand, og som efter Kommissionens opfattelse ligger uden for dens beføjelse til at fremlægge et forslag til en EU-retsakt med henblik på gennemførelsen af traktaterne. Kommissionen har heller ikke anført, hvorfor disse spørgsmål skulle ligge uden for denne beføjelse.
                        
                     
                           —
                        
                        
                           Sagsøgerne har i forbindelse med dette anbringende endvidere anfægtet, at Kommissionen ikke har anført, hvorfor forordning nr. 211/2011 ikke giver beføjelse til at registrere en del eller dele af et planlagt borgerinitiativ.
                        
                     
         
               2.
            
            
               Andet anbringende om en tilsidesættelse af traktaterne eller en af de retsnormer, der skal anvendes ved gennemførelsen af traktaterne
               
                           —
                        
                        
                           Sagsøgerne har herved gjort gældende, at der foreligger en tilsidesættelse af artikel 11 TEU, artikel 24, stk. 1, TEUF og artikel 4, stk. 2 og 3, i forordning nr. 211/2011.
                        
                     
                           —
                        
                        
                           Sagsøgerne har i denne sammenhæng anført, at ingen af de spørgsmål, som Kommissionen opfordres til at fremlægge forslag om, ligger åbenbart uden for Kommissionens beføjelse til at fremsætte et forslag til en EU-retsakt med henblik på gennemførelsen af traktaterne. Sagsøgerne har tilføjet, at selv om et af disse spørgsmål måtte ligge uden for denne beføjelse, skulle Kommissionen have registreret det planlagte borgerinitiativ, begrænset til de spørgsmål, der efter Kommissionens opfattelse ikke ligger åbenbar uden for denne beføjelse.
                        
                     
         
      (1)  Europa-Parlamentets og Rådets forordning (EU) nr. 211/2011 af 16.2.2011 om borgerinitiativer, EUT L 65, s. 1.